La Policia Local de Sagunt presenta en l'IES Camp de Morvedre el projecte de prevenció de consum d'estupefaents i la Unitat Canina
05 d’abril 2022

![](/media/4lfmrafv/c1-precoes.jpg?width=850&height=567.9545454545455)

La Policia Local de Sagunt ha iniciat este matí el projecte de prevenció i dissuasió del consum de drogues tòxiques en jóvens i adolescents en entorns educatius (PRECOES) amb l'alumnat de tercer de l'ESO de l'IES Camp de Morvedre, els objectius del qual són la informació i conscienciació de les i els jóvens i adolescents, sobre les conseqüències del consum de drogues tòxiques, així com la vigilància i control d’estes conductes en els entorns educatius. A més, també han presentat amb una demostració a la Unitat Canina de la Policia Local de Sagunt.

La xarrada ha tractat aspectes com els efectes i conseqüències del consum de drogues, amb especial atenció a la conducció de vehicles, així com de les sancions i conseqüències penals. També s'han abordat les qüestions referents a la Llei de Seguretat Ciutadana. Un altre dels objectius d'este projecte didàctic, és el de desmentir faules sobre la tinença i consum de drogues.

El Projecte PRECOES està format per l'intendent general de la Policia Local, Rafael de Manuel, així com pels tres agents del projecte Agent Tutor i la Unitat Canina, composta per un agent i dos gossos, que actuen de manera coordinada.

![](/media/5aapfbk5/c2-unidad-canina.jpg?width=850&height=567.9545454545455)

La regidora de Policia Local, Natalia Antonino, ha indicat que «**en l'actualitat, l'especialització de qualsevol organització és una fortalesa per a aconseguir alta eficàcia i eficiència, i per tant, des de la Policia Local de Sagunt volem presentar hui la unitat canina**». En este sentit, ha explicat que té com a objectiu principal la defensa dels animals de companyia i el compliment de les ordenances i lleis protectores d'estos. Entre altres funcions, està també la prevenció general de conductes relacionades amb les drogues tòxiques i el control, a sol·licitud sempre dels centres educatius, de la tendència de drogues tòxiques a l'interior d'estos.

Natalia Antonino ha afegit que «**és per això que hui donem principi amb eixe programa de presentació de la unitat, dins de l'IES Camp de Morvedre, a petició i a sol·licitud d'estos, per a arribar a estos objectius dins dels centres educatius**».

![](/media/oa2bsret/c3-unidad-canina.jpg?width=850&height=567.9545454545455)

A l'acte també ha assistit l'alcalde de Sagunt, Darío Moreno, l’intendent general de la Policia Local, i la directora del centre, Amparo Navarro. Després de la xarrada, ha tingut lloc l'exhibició de la Unitat Canina, que estava formada per dos gossos, un pastor belga i un pastor alemany, en la qual s'han realitzat diferents exercicis de cerca de drogues en motxilles i en vehicles, i un altre amb persones voluntàries de cerca de substàncies a la roba.

Des de la Policia Local de Sagunt apunten que l'atenció a l'entorn educatiu és objectiu «**prioritari**», i mostra d'això han sigut les diferents iniciatives preses al llarg dels anys, com per exemple les xarrades d'Educació Viària, que van suposar «**fa molts anys el primer pas amb excel·lent trajectòria i resultats**». També i més recent la creació i posada en marxa de la unitat Agent Tutor, per a vetlar i participar en la millora de la convivència en els centres.

![](/media/enzh3qh5/c4-charla-precoes.jpg?width=850&height=567.9545454545455)

*   [](http://www.facebook.com/sharer.php?u=https://aytosagunto.es/va/actualitat/la-policia-local-de-sagunt-presenta-en-l-ies-camp-de-morvedre-el-projecte-de-prevencio-de-consum-d-estupefaents-i-la-unitat-canina/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-de-sagunt-presenta-en-l-ies-camp-de-morvedre-el-projecte-de-prevencio-de-consum-d-estupefaents-i-la-unitat-canina/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-de-sagunt-presenta-en-l-ies-camp-de-morvedre-el-projecte-de-prevencio-de-consum-d-estupefaents-i-la-unitat-canina/ "Linked In")
*   [](mailto:?body=https://aytosagunto.es/va/actualitat/la-policia-local-de-sagunt-presenta-en-l-ies-camp-de-morvedre-el-projecte-de-prevencio-de-consum-d-estupefaents-i-la-unitat-canina/)